|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΠΕΡΙΑΣ****ΔΗΜΟΣ ΚΑΤΕΡΙΝΗΣ****ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ****ΤΜΗΜΑ ΤΕΧΝΙΚΩΝ ΕΡΓΩΝ** | **Αρχιτεκτονικός διαγωνισμός ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης»** |

**4Ο ΠΡΑΚΤΙΚΟ ΚΡΙΤΙΚΗΣ ΕΠΙΤΡΟΠΗΣ**

Στην αίθουσα συνεδριάσεων του Δημοτικού Συμβουλίου Κατερίνης, στον 1ο όροφο του Δημαρχιακού μεγάρου που βρίσκεται επί της πλατείας Δημαρχείου στην Κατερίνη, σήμερα στις 18.07.2019 ημέρα Πέμπτη και ώρα 10:00, συνήλθε σε τρίτη συνεδρίαση η Κριτική Επιτροπή του Αρχιτεκτονικού Διαγωνισμού Ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης» μετά από πρόσκληση του αγωνοθέτη. Η Κριτική επιτροπή συγκροτήθηκε με την με αριθμό 256/2019 απόφαση της Οικονομικής Επιτροπής Δήμου Κατερίνης (ΑΔΑ: 6ΘΑΠΩΕΤ-Θ5Η) η οποία δημοσιεύθηκε στην Εφημερίδα της Κυβέρνησης (ΦΕΚ 355/ Υ.Ο.Δ.Δ./10.06.2019). Στην συνεδρίαση παρευρέθηκαν οι κάτωθι:

1. Μακρίδης Πέτρος του Θεοδώρου, Αρχιτέκτονας Μηχανικός
2. Πάτσιος Αθανάσιος του Κωνσταντίνου, Αρχιτέκτονας Μηχανικός
3. Παπαδοπούλου Αναστασία του Γεωργίου, Αρχιτέκτονας Μηχανικός
4. Σκαρλάτος Παναγιώτης του Κωνσταντίνου, Αρχιτέκτονας Μηχανικός
5. Κανταρτζής Μιχάλης του Νικολάου, Αρχιτέκτονας Μηχανικός

Εν συνεχεία, τα μέλη της Κριτικής Επιτροπής στα πλαίσια του «2ου Σταδίου Αξιολόγησης – Κατάταξης των προτάσεων» του διαγωνισμού και έχοντας υπόψη τους θεματικούς παράγοντες αξιολόγησης που τέθηκαν στη δεύτερη συνεδρίαση, στους οποίους αντικατοπτρίζονται οι στόχοι του αγωνοθέτη, προχώρησαν σε λεπτομερή εξέταση των στοιχείων των με α/α 3 και 4 υποβληθέντων προτάσεων-ιδεών και μέσα από διαλογική συζήτηση και ανταλλαγή απόψεων, κατέληξαν στην κάτωθι καταγραφή των παρατηρήσεων τους:

**Α/α 3. Πρόταση με αριθμό 40114025TS**

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Η πρόταση συντάσσεται κυρίως πάνω σε ένα ενιαίο τρόπο δαπεδόστρωσης ο οποίος όμως δεν έχει αντιμετωπιστεί από άποψη αρχιτεκτονικού σχεδιασμού. Αναγνωρίζεται μια στοιχειώδης προσπάθεια οργάνωσης αποσπασμάτων του αστικού χώρου π.χ. σε χαρακτηριστικές διασταυρώσεις της πόλης, αλλά απουσιάζει μια ενιαία συγκρότηση.  |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΤΗΝ ΠΕΡΙΒΑΛΛΟΥΝ | Η χωροθέτηση στοιχείων αστικού εξοπλισμού σε διάφορες θέσεις αποσπασματικά δεν επιτρέπει τη δημιουργία ολοκληρωμένων περιοχών δραστηριοτήτων και χρήσεων. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Η πρόταση για χρήση αποκλειστικά αειθαλών δένδρων κρίνεται μη βιώσιμη. |
| ΤΕΧΝΙΚΗ ΠΡΟΣΕΓΓΙΣΗ | Παράθεση ασύνδετων «ευρηματικών» κατασκευών. Η αποκλειστική χρήση του συγκεκριμένου υλικού στις δαπεδοστρώσεις κρίνεται τεχνικά μη τεκμηριωμένη και αδόκιμη. Ο αστικός εξοπλισμός ατελής. Θετική αντιμετώπιση του φωτισμού.  |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Δεν υπάρχει οποιαδήποτε μνεία για ποδηλατόδρομο, προσέγγιση ΑμεΑ, ούτε για άτομα με μειωμένη όραση. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Η χρήση του συγκεκριμένου υλικού δαπεδόστρωσης σε ολόκληρη την έκταση του δικτύου των πεζοδρόμων παρουσιάζει σημαντικά τεχνικά και περιβαλλοντικά προβλήματα (πχ διαχείριση νερών που διαπερνούν το δάπεδο) που δεν αντιμετωπίζονται. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ελλιπής. |

**Α/α 4. Πρόταση με αριθμό 77175177TP**

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Η θεωρητική προσέγγιση ενδιαφέρουσα. Η στόχευση αναλυτικά δομημένη και η επίλυση συνεπής. |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΠΕΡΙΒΑΛΛΟΥΝ ΤΗΝ ΠΡΟΤΑΣΗ | Γίνεται μια σοβαρή προσπάθεια οργάνωσης κινήσεων και ενοποίησης των επιμέρους λειτουργικών ενοτήτων, αλλά με έμφαση στο σχεδιασμό του κεντρικού άξονα. Προτείνεται μια ενιαία διαμόρφωση με επιμέρους διακριτές περιοχές στάσεων, μαλακών δαπεδοστρώσεων, υδάτινων επιφανειών, δεντροφυτεύσεων. Η ιδέα όπως και η επεξεργασία της σε κάθε κλίμακα θεωρούνται λειτουργικά και αισθητικά επιτυχείς. Αρκετά επεξεργασμένες προτάσεις ενσωμάτωσης του αστικού εξοπλισμού στο συνολικό σχεδιασμό. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Αρκετά ενδιαφέρουσα και αναλυτική. Νύξεις για πράσινες όψεις, στεγάστρων, ανακύκλωση και αξιοποίηση υλικών κατεδαφίσεων και αποξηλώσεων. |
| ΤΕΧΝΙΚΗ ΠΡΟΣΕΓΓΙΣΗ | Ενδιαφέρουσα πρόταση ως προς την επιλογή και χρήση υλικών. Η πληρέστερη πρόταση με κατασκευαστικές λεπτομέρειες, που παρά τις όποιες μικροαστοχίες, καλύπτουν με σχετική επάρκεια το θέμα. |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Ικανοποιητική αντιμετώπιση του θέματος. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Η βιοκλιματική προσέγγιση της πρότασης ικανοποιητική. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ικανοποιητική. |

Στο σημείο αυτό και ώρα 15:00 ολοκληρώθηκε και λύθηκε η συνεδρίαση.

Η Κριτική Επιτροπή

|  |  |
| --- | --- |
| Μακρίδης Πέτρος | Πάτσιος Αθανάσιος |
| Παπαδοπούλου Αναστασία | Σκαρλάτος Παναγιώτης |
| Κανταρτζής Μιχάλης |  |

Η Γραμματέας της Επιτροπής

Πακαταρίδου Βασιλική